21. ΝΟΜΟΘΕΤ. ΔΙΑΤΑΓΜΑ υπ’ αριθ. 3788 της 11/12 Οκτ. 1957 Περί επεκτάσεως των απαλλαγών και διευκολύνσεων Ν.Δ. 2672/1953 και επί άλλων τινών περιπτώσεων. Άρθρον μόνον.-1.Αι διατάξεις α)του υπ’ αριθ. 2672/1953 Ν.Δ/τος «περί κυρώσεως της δια της ανταλλαγής ρηματικών διακοινώσεων καταρτισθείσης Συμφωνίας μεταξύ της Ελληνικής και Αμερικανικής Κυβερνήσεως, περί των προνομίων, ασυλιών και απαλλαγών, αίτινες θα παρέχωνται υπό της Ελληνικής Κυβερνήσεως δια την εκτέλεσιν του Κοινού Αμυντικού προγράμματος ως και παντός άλλου προγράμματος εξωτερικής βοηθείας των Ηνωμένων Πολιτειών» ως τούτο ετροποποιήθη και συνεπληρώθη δια του υπ’ αριθ. 3403/1955 Ν.Δ/τος και β)της παρ. 5 του άρθρ. 11 του υπ’ αριθ. 3300/1955 Νόμου «περί τροποποιήσεως και συμπληρώσεως διατάξεών τινων φορολογικών νόμων» εφαρμόζονται και επί παραγγελιών αναλαμβανομένων υπό Ελληνικής Βιομηχανίας εις εκτέλεσιν ετέρων μετά χωρών του ΝΑΤΟ «ή άλλων χωρών» συμβάσεων κατασκευής πολεμικών εφοδίων ή και μερών τούτων, εξαγομένων εις την αλλοδαπήν. Η εντός « » φράσις προσετέθη δια του άρθρ. 9 Νόμ. 4055/1960 (Τόμ. 30Α σελ. 427). 2.Μηχανικός εξοπλισμός, εργαλεία και εξαρτήματα εισαχθέντα ατελώς δια την εκτέλεσιν συμβάσεων κατασκευής εφοδίων του Κοινού Αμυντικού Προγράμματος, επιτρέπεται να χρησιμοποιώνται προς κατασκευήν πολεμικών εφοδίων της προηγουμένης παραγράφου. 3.Αι διατάξεις του παρόντος εφαρμόζονται και επί των ήδη γενομένων παραγγελιών κατασκευής τοιούτων εφοδίων. 